PRÍLOHA

Vzor výročných správ o výkonnosti, ktoré v súvislosti s Nástrojom finančnej podpory na riadenie hraníc a vízovú politiku predkladajú členské štáty Komisii, ako sa uvádza v článku 29 nariadenia (EÚ) 2021/1148

IDENTIFIKAČNÉ ÚDAJE

Nástroj konvergencie a konkurencieschopnosti Názov Verzia Účtovný rok Dátum schválenia správy monitorovacím výborom

1. Výkonnosť

1.1. Pokrok pri vykonávaní – článok 29 ods. 2 písm. a) nariadenia (EÚ) 2021/1148

V súvislosti s každým špecifickým cieľom uveďte informácie o pokroku pri vykonávaní programu a dosahovaní čiastkových cieľov a cieľových hodnôt v ňom stanovených, pričom zohľadnite najnovšie údaje za daný účtovný rok požadované podľa článku 42 nariadenia (EÚ) 2021/1060. Ide o kumulatívne údaje poskytnuté do 31. júla roka predchádzajúceho roku predloženia správy.

Informácie o pokroku v rámci každého špecifického cieľa by mali byť pokiaľ možno usporiadané podľa vykonávacích opatrení, orientačných akcií a požadovaných výsledkov stanovených v programe.

Opíšte aj všetky prijaté kroky a príslušné činnosti súvisiace s vykonávaním partnerstva podľa článku 8 ods. 2 nariadenia (EÚ) 2021/1060.

Sem vložte text. Max. dĺžka: 7 000 znakov

1.2. Problémy, ktoré ovplyvňujú výkonnosť – článok 29 ods. 2 písm. b) nariadenia (EÚ) 2021/1148

V súvislosti s každým špecifickým cieľom opíšte problémy, ktoré ovplyvnili výkonnosť programu počas účtovného roka, a všetky opatrenia prijaté na ich riešenie.

Vždy, keď je to možné a vhodné, sa odporúča rozlišovať medzi problémami týkajúcimi sa:

— nedostatočného vykazovania úspechov (1),

— stanovenia cieľových hodnôt (2),

— oneskorení pri postupoch a administratívnej kapacity (3),

— kontextuálnych zmien (4),

— návrhu a/alebo vykonávania operácií (5) a

— akejkoľvek ďalšej záležitosti.

Opíšte všetky zmeny stratégie alebo národných cieľov, prípadne všetky faktory, ktoré v budúcnosti môžu viesť k zmenám, ako aj úpravy cieľových hodnôt odhadovaných podľa metodiky na stanovenie výkonnostného rámca, ktoré dané zmeny zapríčinili.

Zahrňte informácie o všetkých odôvodnených stanoviskách, ktoré Komisia vydala v súvislosti s konaním o nesplnení povinnosti podľa článku 258 Zmluvy o fungovaní Európskej únie (ZFEÚ) a ktoré sa týkajú vykonávania nástroja.

Sem vložte text. Max. dĺžka: 7 000 znakov

1.3. Osobitné zmierňujúce opatrenia

Ak je to relevantné, stručne opíšte, ako činnosti programu prispeli k zmierneniu účinkov všetkých relevantných a náhlych zmien tlaku na riadenie vonkajších hraníc spôsobených akýmkoľvek nepredvídaným zhoršením sociálno-ekonomickej alebo prípadne politickej situácie v tretích krajinách. Vždy, keď je to možné, uveďte objem zdrojov prerozdelených na tento účel a súvisiace výstupy a dosiahnuté výsledky.

Venujte osobitnú pozornosť činnostiam vykonávaným na zmiernenie účinkov takýchto náhlych zmien, ktorých úspechy nemusia byť úplne zachytené spoločnými ukazovateľmi výstupov a výsledkov.

Sem vložte text. Max. dĺžka: 4 000 znakov

1.4. Operačná podpora – článok 16 ods. 3 nariadenia (EÚ) 2021/1148

Ak sa počas účtovného roka využívala operačná podpora, opíšte, ako prispela k dosiahnutiu cieľov nástroja (6).

Objasnite, či sa operačná podpora použila na prevádzku a údržbu rozsiahlych informačných systémov vrátane Európskeho systému pre cestovné informácie a povolenia (ETIAS).

Ak celkové kumulatívne oprávnené náklady na operačnú podporu určenú pre operácie vybrané na podporu presiahnu na konci účtovného roka 33 % z celkovej sumy pridelenej na program, vysvetlite príslušné dôvody. Navyše, ak existuje riziko, že prahová hodnota sa do konca programového obdobia presiahne, opíšte plánované opatrenia na zmiernenie tohto rizika.

Sem vložte text. Max. dĺžka: 4 000 znakov

1.5. Osobitné akcie (7)

Opíšte najdôležitejšie úspechy všetkých osobitných akcií, ktoré sa uskutočnili počas účtovného roka, a spôsob, akým prispeli k dosiahnutiu cieľov programu a vytvoreniu pridanej hodnoty Únie (8).

Opíšte, aký pokrok sa dosiahol v prípade jednotlivých akcií, a to tak na úrovni postupov (9), ako aj operácií (10), a zdôraznite všetky problémy ovplyvňujúce ich výkonnosť, najmä akékoľvek riziko nedostatočnej implementácie prostriedkov.

Ak je to relevantné, rozdeľte tieto informácie podľa projektov. Ak sa očakáva akákoľvek odchýlka od pôvodného plánovania, vysvetlite jej dôvody, opíšte všetky prijaté zmierňujúce opatrenia a uveďte revidovaný harmonogram.

Sem vložte text. Max. dĺžka: 5 000 znakov

V nasledujúcej tabuľke uveďte informácie o všetkých národných osobitných akciách, ktoré sa vykonali v rámci programu. Správy o nadnárodných osobitných akciách by mali byť v súlade so zvolenou možnosťou podávania správ (11).

Špecifický cieľ Názov/referenčné číslo akcie Prijímateľ Obdobie vykonávania Oprávnené náklady (12) Oprávnené výdavky (13) Pokrok v príslušných spoločných ukazovateľoch a/alebo v ukazovateľoch špecifických pre program (14) Výstup Výsledok

1.6. ETIAS – článok 29 ods. 2 písm. g) nariadenia (EÚ) 2021/1148

Uveďte informácie o výdavkoch v súlade s článkom 85 ods. 2 a 3 nariadenia Európskeho parlamentu a Rady (EÚ) 2018/1240 (15) zahrnutých do účtov podľa článku 98 nariadenia (EÚ) 2021/1060 podľa okruhov stanovených v nasledujúcej tabuľke.

Druh nákladu Výdavky v účtovnom roku Rozsiahle informačné systémy – Európsky systém pre cestovné informácie a povolenia (ETIAS) – článok 85 ods. 2 nariadenia (EÚ) 2018/1240 Rozsiahle informačné systémy – Európsky systém pre cestovné informácie a povolenia (ETIAS) – článok 85 ods. 3 nariadenia (EÚ) 2018/1240

1.7. Iba v roku 2024: pokračovanie v projektoch – článok 33 ods. 4 písm. e) nariadenia (EÚ) 2021/1148

Uveďte informácie o všetkých projektoch, ktoré pokračovali po 1. januári 2021 a ktoré boli vybrané a začali sa realizovať podľa nariadenia Európskeho parlamentu a Rady (EÚ) č. 515/2014 (16) v súlade s nariadením Európskeho parlamentu a Rady (EÚ) č. 514/2014 (17).

Sem vložte text. Max. dĺžka: 4 000 znakov

2. Komplementárnosť

2.1. Komplementárnosť s inými fondmi Únie – článok 29 ods. 2 písm. c) nariadenia (EÚ) 2021/1148

Opíšte komplementárnosť a prípadne synergie, ktoré sa dosiahli počas účtovného roka medzi akciami podporenými z nástroja a podporou poskytnutou z iných fondov Únie, konkrétne z Nástroja finančnej podpory na vybavenie na colné kontroly, Fondu pre vnútornú bezpečnosť, Fondu pre azyl, migráciu a integráciu, vonkajších finančných nástrojov Únie (18) alebo v súvislosti s námornými operáciami viacúčelového charakteru.

Opíšte aj komplementárnosť činností, ktoré sa podnikli z hľadiska posilnenia medziagentúrnej spolupráce (19) vrátane spolupráce s Európskou agentúrou pre pohraničnú a pobrežnú stráž a s príslušnými vnútroštátnymi orgánmi.

Venujte osobitnú pozornosť:

— komplementárnosti s akýmikoľvek nástrojmi Únie na financovanie vonkajšej činnosti v prípade akcií uskutočnených v tretích krajinách alebo vo vzťahu k tretím krajinám a zdôraznite aspekty, ktoré sú v súlade so zásadami a všeobecnými cieľmi vonkajšej politiky Únie,

— používaniu podporných mechanizmov, ako sú existujúce organizačné opatrenia a opatrenia zamerané na postupy, ktoré pomáhajú dosiahnuť synergie a komplementárnosť, ako aj všetkým akciám, ktoré sa počas účtovného roka vykonali v záujme ich zlepšenia.

Sem vložte text. Max. dĺžka: 6 000 znakov

2.2. Viacúčelové vybavenie a systémy IKT – článok 13 ods. 14 nariadenia (EÚ) 2021/1148

Stručne opíšte príslušné operácie zahŕňajúce vybavenie a systémy IKT zakúpené s podporou z programu počas účtovného roka a používané v doplnkových oblastiach colnej kontroly, námorných operácií, ktoré majú viacúčelový charakter, alebo na dosiahnutie cieľov Fondu pre vnútornú bezpečnosť a Fondu pre azyl, migráciu a integráciu. Uveďte miesto/miesta nasadenia viacúčelového vybavenia a systémov IKT.

Pokiaľ ide o vybavenie, uveďte aj informácie o období, keď sa používalo v doplnkových oblastiach.

Sem vložte text. Max. dĺžka: 3 000 znakov

Pokiaľ ide o informačný systém Únie financovaný v rámci nariadenia (EÚ) 2021/1148, ktorý slúži aj v záujme cieľov nariadenia (EÚ) 2021/1147 a nariadenia (EÚ) 2021/1149 (viacúčelový) alebo činností požadovaných na základe právneho rámca Únie pre interoperabilitu (20), vyplňte nasledujúcu tabuľku.

Špecifický cieľ Názov operácie Prijímateľ operácie Cieľ operácie Obdobie vykonávania Miera spolufinancovania Oprávnené náklady (21) Oprávnené výdavky (22)

2.3. Viacročné plánovanie zakúpenia vybavenia – článok 13 ods. 14 písm. d) nariadenia (EÚ) 2021/1148

Uveďte viacročné plánovanie pre očakávané zakúpenie vybavenia v rámci nástroja.

Sem vložte text. Max. dĺžka: 3 000 znakov

3. Vykonávanie acquis Únie – článok 29 ods. 2 písm. D) nariadenia (EÚ) 2021/1148

Stručne opíšte spôsob, akým program počas účtovného roka prispel k vykonávaniu príslušného acquis Únie (súbor právnych predpisov Únie), a to najmä v oblasti Schengenu, riadenia hraníc a vízovej politiky, a ku všetkým príslušným akčným plánom.

Sem vložte text. Max. dĺžka: 4 000 znakov

4. Komunikácia a viditeľnosť – článok 29 ods. 2 písm. E) nariadenia (EÚ) 2021/1148

Opíšte, ako sa počas účtovného roka vykonávali akcie týkajúce sa komunikácie a zabezpečenia viditeľnosti. Uveďte najmä akýkoľvek pokrok dosiahnutý vzhľadom na ciele stanovené v komunikačnej stratégii, ktorý sa zmeral pomocou príslušných ukazovateľov a ich cieľových hodnôt. Ak je to relevantné, opíšte všetky osvedčené postupy využité pri oslovovaní cieľových skupín a/alebo šírení a využívaní výsledkov projektov.

Sem vložte text. Max. dĺžka: 4 000 znakov

Uveďte odkaz na webový portál uvedený v článku 46 písm. b) nariadenia (EÚ) 2021/1060 a na webové sídlo uvedené v článku 49 ods. 1 uvedeného nariadenia, ak sa líši od odkazu na webový portál.

5. Základné podmienky a horizontálne princípy

5.1. Základné podmienky – článok 29 ods. 2 písm. f) nariadenia (EÚ) 2021/1148

Opíšte, ako sa zabezpečilo plnenie uplatniteľných základných podmienok uvedených v prílohe III k nariadeniu (EÚ) 2021/1060 a ich uplatňovanie počas celého účtovného roka, najmä pokiaľ ide o dodržiavanie Charty základných práv Európskej únie. Ak je to relevantné, opíšte všetky zmeny, ktoré mali vplyv na plnenie základných podmienok, ako sa stanovuje v článku 15 ods. 6 nariadenia (EÚ) 2021/1060.

Sem vložte text. Max. dĺžka: 5 000 znakov

5.2. Dodržiavanie horizontálnych princípov – článok 9 nariadenia (EÚ) 2021/1060

Opíšte, ako ste počas účtovného roka zabezpečili dodržiavanie horizontálnych princípov stanovených v nariadení o spoločných ustanoveniach, najmä rovnosť žien a mužov a presadzovanie uplatňovania hľadiska rodovej rovnosti, ako aj zabránenie diskriminácii z dôvodu pohlavia, rasy alebo etnického pôvodu, náboženstva alebo vierovyznania, zdravotného postihnutia, veku alebo sexuálnej orientácie.

Sem vložte text. Max. dĺžka: 5 000 znakov

6. Projekty v tretích krajinách alebo vo vzťahu k tretím krajinám – článok 29 ods. 2 písm. H) nariadenia (EÚ) 2021/1148

Opíšte všetky akcie, ktoré sa počas účtovného roka uskutočnili v tretích krajinách alebo vo vzťahu k tretím krajinám, a ako tieto akcie prinášajú pridanú hodnotu Únie pri dosahovaní cieľov stanovených nástrojom. Uveďte názvy dotknutých tretích krajín. Uveďte opis, ktorým objasníte, že akcie podporované z nástroja nie sú zamerané na rozvoj, sú v záujme vnútorných politík Únie a sú v súlade s činnosťami vykonávanými v rámci Európskej únie. Ak je to relevantné, uveďte konzultácie s Komisiou pred schválením projektu [článok 13 ods. 12 nariadenia (EÚ) 2021/1148].

Sem vložte text. Max. dĺžka: 6 000 znakov

7. Zhrnutie – článok 29 ods. 2 nariadenia (EÚ) 2021/1148

Uveďte zhrnutie oddielov 1 až 6, ktoré sa preloží a sprístupní verejnosti.

Zhrnutie musí obsahovať prinajmenšom všetky body uvedené v článku 29 ods. 2 a malo by byť pokiaľ možno podobne štruktúrované.

Odporúča sa používať zarážky, tučné písmo alebo informatívne nadpisy, aby zainteresované strany mohli ľahko identifikovať najdôležitejšie úspechy programu a hlavné problémy, ktoré ovplyvňujú jeho výkonnosť.

Sem vložte text. Max. dĺžka: 7 500 znakov

(1) Ide o situáciu, keď existuje rozdiel medzi nominálnou mierou dosahovania cieľových hodnôt meranou ukazovateľmi a skutočným pokrokom vo vykonávaní. Nedostatočné vykazovanie výstupov a výsledkov by napríklad mohlo byť spôsobené problémami s vývojom informačného systému, prebiehajúcimi operáciami, v prípade ktorých ešte nie sú vykázané výstupy a výsledky, problémami so zberom údajov, ktoré vedú k pomalému alebo neúplnému vykazovaniu atď.

(2) Ide o situáciu, keď nízka miera dosahovania cieľových hodnôt nie je spôsobená pomalým pokrokom, ale skôr nesprávne či nerealisticky stanovenými cieľovými hodnotami. Uvedené informácie môžu zahŕňať poznatky získané pri vytváraní metodiky stanovovania cieľových hodnôt, ako sú nesprávne či neúplné predpoklady alebo problémy so zvolenými referenčnými hodnotami, a akékoľvek jej plánované zmeny.

(3) Napríklad problémy s postupmi verejného obstarávania, problémy s audítorskými postupmi, problémy s nedostatkom zdrojov na úrovni riadiaceho orgánu, nepredvídané oneskorenie pri prijímaní programu atď.

(4) Môže to zahŕňať napríklad sociálno-ekonomické alebo politické faktory, zmeny v regulačnom kontexte atď.

(5) Napríklad problémy týkajúce sa rozsahu akcie (napr. kritériá oprávnenosti), nízky záujem prijímateľov alebo účastníkov, akákoľvek odchýlka vo vykonávaní akcie atď.

(6) Ak je to na tento účel relevantné, uveďte informácie v rozsahu pôsobnosti nariadenia (EÚ) 2021/1148 a dostupné na základe schengenských hodnotení vykonaných v súlade s nariadením Rady (EÚ) č. 1053/2013 zo 7. októbra 2013, ktorým sa vytvára hodnotiaci a monitorovací mechanizmus na overenie uplatňovania schengenského acquis a ktorým sa zrušuje rozhodnutie výkonného výboru zo 16. septembra 1998, ktorým bol zriadený Stály výbor pre hodnotenie a vykonávanie Schengenu (Ú. v. EÚ L 295, 6.11.2013, s. 27), a s nariadením Rady (EÚ) 2022/922 z 9. júna 2022 o vytvorení a prevádzke hodnotiaceho a monitorovacieho mechanizmu na overovanie uplatňovania schengenského acquis a o zrušení nariadenia (EÚ) č. 1053/2013 (Ú. v. EÚ L 160, 15.6.2022, s. 1). Podobne ak je to relevantné, uveďte posúdenia zraniteľnosti vykonané v súlade s nariadením Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži vrátane odporúčaní vyplývajúcich zo schengenských hodnotení a z posúdení zraniteľnosti (Ú. v. EÚ L 295, 14.11.2019, s. 1) a súvisiacich odporúčaní.

(7) V prípade osobitných akcií s nadnárodnou povahou sa rozsah pôsobnosti tohto oddielu líši v závislosti od rozdelenia úloh a povinností medzi vedúce členské štáty a ostatné zúčastnené členské štáty, ako aj od výberu metódy použitej na podávanie správ. Opisuje sa to v oznámení Komisie zo 14. februára 2022 s názvom Transnational specific actions under the Asylum, Migration and Integration Fund (AMIF), the Instrument for Financial Support for Border Management and Visa Policy (BMVI),and the Internal Security Fund (ISF) – Arrangements between partners [Nadnárodné osobitné akcie v rámci Fondu pre azyl, migráciu a integráciu (AMIF), Nástroja finančnej podpory na riadenie hraníc a vízovú politiku (BMVI) a Fondu pre vnútornú bezpečnosť (ISF) – Dohody medzi partnermi] [Ares (2022)1060102].

(8) Pridaná hodnota Únie sa definuje ako dosahovanie výsledkov prekračujúcich medze toho, čo by členské štáty dosiahli konajúc samostatne.

(9) Napríklad v spojení s činnosťami v oblasti verejného obstarávania alebo s akýmikoľvek inými prípravnými krokmi, ktoré sa prijali.

(10) Napríklad z hľadiska splnených cieľov, výstupov, výsledkov atď.

(11) Ako sa stanovuje v oznámení Komisie zo 14. februára 2022 [Ares (2022)1060102].

(12) Celkové oprávnené náklady na vybrané operácie, ako sa uviedli v správe Komisii predloženej do 31. júla posledného účtovného roka.

(13) Celková suma oprávnených výdavkov deklarovaných prijímateľmi riadiacemu orgánu, ako sa uviedla v správe Komisii predloženej do 31. júla posledného účtovného roka.

(14) Ak osobitné akcie predstavujú navýšenie prostriedkov oproti predchádzajúcim operáciám a neexistujú žiadne osobitné mechanizmy monitorovania, uveďte výstupy a výsledky na pomernom základe.

(15) Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (Ú. v. EÚ L 236, 19.9.2018, s. 1).

(16) Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

(17) Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

(18) Konkrétne ide napríklad o Nástroj susedstva a rozvojovej a medzinárodnej spolupráce (NDICI) – Globálna Európa a Nástroj predvstupovej pomoci (IPA).

(19) Napríklad spolupráca na úrovni Únie medzi členskými štátmi navzájom a medzi členskými štátmi a príslušnými orgánmi, úradmi a agentúrami Únie, ako aj spolupráca na vnútroštátnej úrovni medzi príslušnými orgánmi v každom členskom štáte.

(20) Nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019, s. 27).

Nariadenie Európskeho parlamentu a Rady (EÚ) 2019/818 z 20. mája 2019 o stanovení rámca pre interoperabilitu medzi informačnými systémami EÚ v oblasti policajnej a justičnej spolupráce, azylu a migrácie a o zmene nariadení (EÚ) 2018/1726, (EÚ) 2018/1862 a (EÚ) 2019/816 (Ú. v. EÚ L 135, 22.5.2019, s. 85).

(21) Celkové oprávnené náklady na vybrané operácie, ako sa uviedli v správe Komisii predloženej do 31. júla posledného účtovného roka.

(22) Celková suma oprávnených výdavkov deklarovaných prijímateľmi riadiacemu orgánu, ako sa uviedla v správe Komisii predloženej do 31. júla posledného účtovného roka.